Hankala matka
Hankala matka oli täältä kotoisin olevalla "Rosa" nimisellä, kapteni F. V. Sjömanin kuljettamalla laivalla viime matkallaan Espanjasta. Atlannin merellä Cap de Finisterren kohdalla tapasi laivaa niin ankara myrsky, että se mursi laivan vasemman puolen käsipuun ja löi kaiteen sisään. Laiva rupesi sen tähden arveluttavalla tavalla vuotamaan. Vaara näytti todellakin jo uhkaavalta, miehistön voimat kun eivät enää riittäneet pitämään laivaa vedestä tyhjillään. Onneksi sattui laivassa olemaan tuulipumppu, jonka avulla laiva estettiin täyttymästä vedellä. (N. Pr.)

[N. Pr. = Nya Pressen]

[Lähde: Uusi Suometar 30.4.1890 sivu 2]

Anonyymi
Merenkulku
1890